CELEX: 62017CA0264
Language: sk
Date: 2018-11-29 00:00:00
Title: Vec C-264/17: Rozsudok Súdneho dvora (štvrtá komora) z 29. novembra 2018 (návrh na začatie prejudiciálneho konania, ktorý podal Finanzgericht Münster – Nemecko) – Harry Mensing/Finanzamt Hamm (Návrh na začatie prejudiciálneho konania — Zdaňovanie — Daň z pridanej hodnoty (DPH) — Smernica 2006/112/ES — Článok 314 — Článok 316 — Článok 322 — Osobitná úprava uplatniteľná v oblasti umeleckých diel — Úprava zdaňovania prirážky — Zdaniteľný obchodník — Dodanie umeleckých diel autorom alebo jeho právnymi nástupcami — Transakcie v rámci Spoločenstva — Odmietnutie zo strany vnútroštátnych daňových orgánov priznať zdaniteľnej osobe možnosť rozhodnúť sa pre uplatnenie úpravy zdaňovania prirážky — Podmienky uplatnenia — Právo na odpočítanie dane zaplatenej na vstupe — Umelecké diela, zberateľské predmety a starožitnosti)

28.1.2019   
            
            
               SK
            
            
               Úradný vestník Európskej únie
            
            
               C 35/4
            
         
      Rozsudok Súdneho dvora (štvrtá komora) z 29. novembra 2018 (návrh na začatie prejudiciálneho konania, ktorý podal Finanzgericht Münster – Nemecko) – Harry Mensing/Finanzamt Hamm
      (Vec C-264/17) (1)
      
      ((Návrh na začatie prejudiciálneho konania - Zdaňovanie - Daň z pridanej hodnoty (DPH) - Smernica 2006/112/ES - Článok 314 - Článok 316 - Článok 322 - Osobitná úprava uplatniteľná v oblasti umeleckých diel - Úprava zdaňovania prirážky - Zdaniteľný obchodník - Dodanie umeleckých diel autorom alebo jeho právnymi nástupcami - Transakcie v rámci Spoločenstva - Odmietnutie zo strany vnútroštátnych daňových orgánov priznať zdaniteľnej osobe možnosť rozhodnúť sa pre uplatnenie úpravy zdaňovania prirážky - Podmienky uplatnenia - Právo na odpočítanie dane zaplatenej na vstupe - Umelecké diela, zberateľské predmety a starožitnosti))
      (2019/C 35/05)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Finanzgericht Münster
      
         Účastníci konania pred vnútroštátnym súdom
      
      
         Žalobca: Harry Mensing
      
         Žalovaný: Finanzamt Hamm
      
         Výrok rozsudku
      
      
                  1.
               
               
                  Článok 316 ods. 1 písm. b) smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že zdaniteľný obchodník sa môže rozhodnúť pre uplatňovanie úpravy zdaňovania prirážky na dodanie umeleckých diel, ktoré mu na vstupe dodali v súvislosti s dodaním v rámci Spoločenstva oslobodeným od dane ich autori alebo ich právni nástupcovia, pričom tieto osoby nepatria do kategórií osôb uvedených v článku 314 tejto smernice.
               
            
                  2.
               
               
                  Zdaniteľný obchodník sa nemôže rozhodnúť pre uplatňovanie úpravy zdaňovania prirážky ustanovenej v článku 316 ods. 1 písm. b) smernice 2006/112 na dodanie umeleckých diel, ktoré mu boli dodané na vstupe v súvislosti s dodaním v rámci Spoločenstva oslobodeným od dane, a zároveň si nárokovať odpočítanie dane z pridanej hodnoty zaplatenej na vstupe v situáciách, keď je takýto nárok vylúčený podľa článku 322 písm. b) tejto smernice, v prípade, že toto posledné uvedené ustanovenie nebolo prebrané do vnútroštátneho práva.
               
            
         (1)  Ú. v. EÚ C 283, 28.8.2017.